ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ՝ ՆԱԽԱԳԻԾ) ՎԵՐԱԲԵՐՅԱԼ

|  |  |
| --- | --- |
| **1. ՀՀ ՎԱՐՉԱՊԵՏԻ ԱՇԽԱՏԱԿԱԶՄ** | 28.02.2023թ. |
|  |
| Ներկայացված նախագծի հավելվածում նշված պայմանագրերից մեկը՝ N ԵՄ-ԲՄԱՊՁԲ-22/13-1 պայմանագիրը կնքվել է 27.05.2022 թվականին: Այս առումով հարկ է նկատի ունենալ, որ «Գնումների մասին» ՀՀ օրենքի 15-րդ հոդվածի 6-րդ մասի կարգավորումների համաձայն՝ մինչև ֆինանսական միջոցներ նախատեսվելը օրենքով սահմանված կարգով կարող է կնքվել պայմանագիր` պայմանով, որ դրա շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում: Կնքված պայմանագիրը լուծվում է, եթե այն կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվում: Տվյալ պարագայում օրենքով նախատեսված վեցամսյա ժամկետը անցել է, հետևաբար այդ պայմանագիրը օրենքի ուժով լուծված է: | Չի ընդունվել«Գնումների մասին» ՀՀ օրենքի 15-րդ հոդվածի 6-րդ մասի 2-րդ նախադասության և ՀՀ կառավարության 2017 թվականի 526-Ն որոշմամբ հաստատված Կարգի 18-րդ կետի, 33-րդ կետի 12-րդ ենթակետի ընդհանուր համատեքստից հստակ է, որ պայմանագրի կատարման համար ֆինանսական միջոցները պետք է նախատեսված լինեն պայմանագիրը կնքելու օրվան հաջորդող վեց ամսվա ընթացքում: Ընդ որում, համապատասխան ֆինանսական միջոցներ նախատեսվելու օրվան հաջորդող երկու աշխատանքային օրվա ընթացքում պատվիրատուն սահմանված կարգով պետք է փոփոխություն կատարի գնումների պլանում, իսկ պայմանագրով նախատեսված ապրանքների մատակարարման, աշխատանքների կատարման կամ ծառայությունների մատուցման նպատակով համաձայնագիր կնքելու ծանուցումը և կնքվելիք համաձայնագրի նախագիծը պայմանագիրը կնքած անձին ուղարկի գնումների պլանում փոփոխությունը կատարվելու օրվանից տասնհինգ աշխատանքային օրվա ընթացքում: Որից հետո, պայմանագրի կողմը համաձայնագիրը կնքելու և պատվիրատուին ներկայացնելու համար ունի համաձայնագիր կնքելու մասին ծանուցումն ստանալու օրվանից հաշված տասնհինգ աշխատանքային օր։Տվյալ դեպքում թիվ ԵՄ-ԲՄԱՊՁԲ-22/13-1 պայմանագրի շրջանակներում ֆինանսական միջոցները հատկացվել են ՀՀ կառավարության 2022 թվականի հոկտեմբերի 13-ի թիվ 1599-Ն որոշմամբ, որը ուժի մեջ է մտել 14.10.2022 թվականին: Այսպիսով, փաստացի ստացվում է, որ նշված պայմանագրի շրջանակներում համաձայնագիրը մասնակցին կարող էր ծանուցվել ամենաուշը 2022 թվականի դեկտեմբերի 7-ին, իսկ պայմանագրի կողմը համաձայնագիրը կարող էր կնքել և պատվիրատուին ներկայացնել առավելագույնը 2022 թվականի դեկտեմբերի 28-ին: Մինչդեռ համաձայնագիրը կնքվել է դեկտեմբերի 8-ին։Քննարկվող պայմանագրի շրջանակներում ամբողջ գործընթացի ժամանակահատվածը տեղավորվում է վերոգրյալ ժամկետների սահմաններում, ինչն էլ վերահաստատում է պայմանագրի օրինական և իրավաչափ լինելը: |
| **2. ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ** | 08.02.2023թ. |
| 01/9-1/2035-2023 |
| 1. Նախագծով առաջարկվում է Երևանի մետրոպոլիտենի ենթակառուցվածքների նորոգման նպատակով ՀՀ 2023 թվականի պետական բյուջեով նախատեսված ՀՀ կառավարության պահուստային ֆոնդից հատկացնել 813,000.0 հազար դրամ։ Հարկ է նշել, որ ՀՀ 2022 թվականի պետական բյուջեով վերը նշված նպատակով հատկացվել էր 500,000.0 հազար դրամ, սակայն ՀՀ կառավարության 22.12.2022 թ. N 2058-Ն որոշմամբ նշված գումարը վերաբաշխվել և ուղղվել էր այլ միջոցառմանը։ Ուստի այս պարագայում պարզաբանման անհրաժեշտություն ունի 2022 թվականի բյուջետային տարվա ընթացքում նշված աշխատանքների չկատարման և 2023 թվականի 1-ին եռամսյակում գումարը նախատեսելու հանգամանքը։
 | Չի ընդունվելՊայմանագիրը կնքվել է 27.05.2022թ.-ին, իսկ համաձայնագիրը՝ 08.12.2022 թ.-ին, և տրվել էր կատարման հարյուր օր ժամկետ, ուստի ՀՀ կառավարության 13.10.2022թ. N 1599-Ն որոշմամբ հատկացված 499.4 մլն դրամը հնարավոր չէր ծախսել: |
| 1. «Գնումների մասին» ՀՀ օրենքի 15-րդ հոդվածի 6-րդ մասի համաձայն՝ մինչև ֆինանսական միջոցներ նախատեսվելը օրենքով սահմանված կարգով կարող է կնքվել պայմանագիր` պայմանով, որ դրա շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում: Կնքված պայմանագիրը լուծվում է, եթե այն կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվում:

Ելնելով վերոգրյալից և նկատի ունենալով, որ Նախագծի N 7 հավելվածում նշված N ԵՄ-ԲՄԱՊՁԲ-22/13-1 պայմանագիրը կնքել է 27.05.2022թ., այսինքն պայմանագիրը արդեն համարվում է լուծված, առաջարկում ենք խմբագրել Նախագիծը և տվյալ գնման առարկայի ձեռք բերման համար միջոցներ նախատեսելու հարցին անդրադառնալ պատվիրատուի կողմից հիշյալ նորմի հիման վրա նոր ընթացակարգ կազմակերպելուց և պայմանագիր կնքելուց հետո: | Չի ընդունվել Երևանի քաղաքապետարանի, որպես պայմանագրի կողմ, և ԱԼԵՐՏՈ ընկերության միջև N ԵՄ-ԲՄԱՊՁԲ-22/13-1 պայմանագրի շրջանակներում 08.12.2022 թ.-ին կնքվել է N1 համաձայնագիրը, որով և կնքված պայմանագրին տրվել է ուժ։ |
| 1. Նախագծով բացահայտված չէ, թե Նախագծի ընդունման պարագայում կնքվելիք գործարքների գծով որ միավորն է իրականացնելու պայմանագրի կատարման և կառավարման գործառույթները՝ Երևանի քաղաքապետարանը, թե մետրոպոլիտենը:
 | Ընդունվել էՆախագծի ընդունման պարագայում կնքվելիք գործարքների գծով պայմանագրի կատարման և կառավարման գործառույթները իրականացնելու է Երևանի քաղաքապետարանը։ |
| ա) Նախագծի վերնագրում «և «Երևանի Կարեն Դեմիրճյանի անվան մետրոպոլիտեն» ՓԲԸ-ին գումար հատկացնելու» արտահայտությունը փոխարինել «և ՀՀ տարածքային կառավարման և ենթակառուցվածքների նախարարությանը գումար հատկացնելու» արտահայտությամբ, | Ընդունվել է, կատարվել է փոփոխությունը |
| բ) ճշտել միջոցառման դասիչը և ըստ այդմ խմբագրել Նախագծի հավելվածները, | Ընդունվել է, կատարվել է փոփոխությունը |
| գ) Նախագծի N 3 հավելվածի ՀՀ կառավարությանը վերաբերվող նվազեցումը ներկայացնել 29.12.2022թ. N 2111-Ն որոշման N 4 հավելվածի ձևաչափին համապատասխան, | Ընդունվել է, կատարվել է փոփոխությունը  |
| դ) Նախագծի N 6 հավելվածում 39714100 ԳՄԱ կոդի անվանումն անհրաժեշտ է նշել օդափոխիչներ՝ գնումների միասնական անվանացանկին համապատասխան: | Ընդունվել է, կատարվել է փոփոխությունը  |
| 3**. ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ** |  |
| **01/9-1/5530-2023** |
| Ձեր 09.03.2023թ. N ԳՍ/23.1/6867-2023 գրությամբ ներկայացված ««Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում վերաբաշխում ու լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու և ՀՀ տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծով առաջարկվում է Երևանի մետրոպոլիտենի ենթակառուցվածքների նորոգման նպատակով ՀՀ 2023 թվականի պետական բյուջեով նախատեսված ՀՀ կառավարության պահուստային ֆոնդից հատկացնել 813.0 մլն դրամ, որի շրջանակներում նախատեսվում է ձեռք բերել թունելային հզոր օդափոխիչներ 480.0 մլն դրամ արժեքով (14 հատ) և գնացքի անվազույգեր 333.0 մլն դրամ արժեքով (24 հատ)։ՀՀ 2022թ. պետական բյուջեով 14 թունելային հզոր օդափոխիչների ձեռքբերման համար նախատեսված էր 480.0 մլն դրամ (ՀՀ կառավարության 13.10.2022թ. թիվ 1599-Ն որոշում)։Նախագծին կից հիմնավորման համաձայն թունելային հզոր օդափոխիչների գնման համար 27.05.2022թ. Մետրոպոլիտենի և «ԱԼԵՌՏՈ» ՍՊԸ միջև կնքվել է 480.0 մլն դրամի պայմանագիր, իսկ 08.12.2022թ. Երևանի քաղաքապետարանի և «ԱԼԵՌՏՈ» ՍՊԸ-ի միջև կնքվել է ֆինանսական միջոցների տրամադրման համաձայնագիր և «ԱԼԵՌՏՈ» ՍՊԸ-ն արդեն իսկ կատարել է պայմանագրի մի մասը։Հաշվի առնելով վերոգրյալը և նկատի ունենալով, որ ՀՀ 2023 թվականի պետական բյուջեով նախատեսված ՀՀ կառավարության պահուստային ֆոնդն արդեն իսկ ծանրաբեռնված է ՀՀ կառավարության համապատասխան որոշումներով և որոշումների նախագծերով, առաջարկում ենք ներկա փուլում քննարկել ՀՀ 2023թ. պետական բյուջեից 480.0 մլն դրամի հատկացման հարցը՝ ՀՀ կառավարության առաջնահերթությունների համատեքստում կամ դիտարկել այլ ֆինանսավորման աղբյուրներ, իսկ գնացքի անվազույգերի ձեռք բերման համար անհրաժեշտ 333.0 մլն դրամի հատկացման հարցին անդրադառնալ 2024թ. բյուջետային գործընթացի շրջանակներում՝ համապատասխան հայտի առկայության պարագայում։Միաժամանակ առաջարկում ենք Նախագծի N 6 հավելվածում 39714100 ԳՄԱ կոդի անվանումը նշել Օդափոխիչներ՝ գնումների միասնական անվանացանկին համապատասխան: Նախագծին կից ամփոփաթերթի համաձայն՝ հիշյալ դիտարկումն ընդունվել է, սակայն Նախագծի հավելվածում փոփոխություն կատարված չէ: | Չի ընդունվել:2022թ. հոկտեմբերի 26-ին «Էկրա Կովկաս» ՍՊԸ-ի հետ կնքվել է գնացքի անվազույգերի ձեռքբերման պայմանագիր՝ 24 հատ անվազույգի համար՝ 333 մլն դրամ արժողությամբ, որի շրջանակներում արդեն իսկ մատակարարվել է թվով 8 գնացքի անվազույգ:Հաշվի առնելով այն հանգամանքը, որ 2022թ. հոկտեմբերի 26-ին «Էկրա Կովկաս» ՍՊԸ-ի հետ կնքված պայմանագիրը նույնպես գտնվում է կատարման փուլում, ինչպես «ԱԼԵՌՏՈ» ՍՊԸ-ի հետ կնքված պայմանագիրը՝ ուստի գնացքի անվազույգերի ձեռքբերման համար ֆինանսական միջոցների տրամադրումը՝ 2024 թվականի բյուջետային գործընթացի շրջանակներում գտնում ենք ոչ նպատակահարմար:Կնքված պայմանագրի վերաբերյալ նշվել է նաև Նախագծին կից ներկայացված հիմնավորմամբ:Ընդունվել է:Կատարվել է համապատասխան փոփոխություն: |

|  |  |
| --- | --- |
| 1. **ՀՀ ֆինանսների նախարարություն**
 | **12.04.2023թ.** |
| **N 01/9-1/7221-2023** |

|  |  |
| --- | --- |
| Ձեր 12.04.2023թ. N ԳՍ/23.1/10590-2023 գրությամբ ներկայացված ««Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում վերաբաշխում ու լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է Երևանի մետրոպոլիտենի ենթակառուցվածքների նորոգման նպատակով ՀՀ 2023 թվականի պետական բյուջեով նախատեսված ՀՀ կառավարության պահուստային ֆոնդից հատկացնել 480,000.0 հազար դրամ, առաջարկություններ չունենք։ | Ընդունվել է ի գիտություն: |